Wynmaker Ilse Schutte | Vrouekeur
Geskryf deur Anlie Janse van Rensburg 14/11/2017
Ilse Schutte is die eienaar en wynmaker van Bemind Wyne, ’n garagiste, op McGregor
Sy vertel dat sy en haar man, Jan (’n eiendomsontwikkelaar en kelderhulp) en hul 22 maande oue dogtertjie, Ila, op die dorp woon, “wat in elk geval een groot plaas is. My kind kan buite speel en in die straat loop en die perde gaan voer sonder om heeltyd oor haar skouer te kyk.”
Ek wou nog altyd anders wees as die groep en as ’n meisie van Potchefstroom, het dit baie anders geklink om wynmaak te gaan studeer. Ek het besluit, aangesien ek ’n kunstige mens is wat daarvan hou om iets te skep, gaan ek wynkunde aan die Universiteit van Stellenbosch studeer.
Assistent-wynmaker by Augusta Wines in Franschhoek.
Hoe het jy in jou huidige pos beland?
Ek het McGregor toe verhuis omdat ek die pos as wynmaker by Lord’s Wines gekry het en daar in McGregor ontmoet ek toe vir Jan. Ná ’n lang gesprek van waarnatoe vorentoe, het ek vir Jan gesê, ek gee nie om waarheen nie, maar ek wil nie ophou wynmaak nie, dit is ’n te groot passie vir my en parstyd is my gunstelingtyd van die jaar. Met die ondersteuning van my familie het ek toe die geleentheid gekry om my eie klein keldertjie, ´n garagiste, te begin – en wat ’n voorreg is dit nie! As garagiste maak ek my wyn letterlik in my motorhuis in die middel van die pragtige dorpie, in die hoofstraat en mense kan sommer net so instap en kom kyk wat ek doen. Ek het al die masjinerie, dis net op klein skaal en hand-aangedrewe. As garagiste mag ek nie meer as 9 000 bottels per jaar produseer nie, by Bemind Wyne produseer ek 7 500 bottels. Ek maak wyn omdat dit vir my ’n passie is om te maak, te drink en te deel. Daarom die naam Bemind.
Versigtig-avaontuurlustig. As so ’n klein produsent het ek geen kans vir opmors nie, so versigtig is ek, maar na 17 jaar van wynmaak vir ander mense, kan ek uiteindelik 100% doen wat ek wil. Nou is ek avontuurlustig en het sommer besluit om ’n cinsaut te maak, wat heerlik uitgekom het. My filosofie oor wynmaak is om klassieke, elegante wyne te produseer waarvan´n mens meer as een glas kan drink.
Vertel ons van jou nuwe wynreeks en van Hartelus?
Bemind Wyne produseer ’n MCC brut, sauvignon blanc, shiraz en cinsaut. Dan het ek ook begin met ’n nuwe reeks, Hartelus, waar ek elke jaar iets spesiaals gaan maak. Dit gaan nie noodwendig elke jaar dieselfde wees nie, dit sal iets wees wat in daardie oesjaar vir my uitgestaan het. Daar sal nooit meer as 200 bottels Hartelus gemaak word nie; dit is eksklusief en enig in sy soort. Elke bottel word persoonlik genommer en geteken.
’n Wynmaker kan nie net haar skeppings in die kelder maak en dit self geniet nie, openbare aansprake is meer deel van jou werk as enigiets anders. Glo my, dit het my ’n hele ruk geneem om daaraan gewoond te raak. Ek hou nie daarvan om in die kollig te wees nie, so veel so dat ek en my man 7 uur die oggend op die berg, 1 200 m bo seevlak, ons huwelikseremonie gehad het, sodat net die familie kans gesien het om te kom. Nou is die kollig deel van my lewe. Een ding wat ek baie geniet, is om nuwe mense om ’n glas wyn te ontmoet!
LEES OOK: Wynmaker Elunda Basson
Geduld en probleme oplos. Kreatiwiteit.
Hou die Hartelus-reeks dop, daar is ’n interessante versnit op pad. Dan het ek ook in 2017 ’n chenin blanc gepars as basiswyn vir my nuwe MCC brut, wat in 2018/2019 beskikbaar sal wees. Verder sal ons maar sien wat 2018 vir ons inhou.
Ek het nooit regtig gedroom van ’n beroep nie; ek wou net gelukkig wees, ongeag wat ek doen en waar ek is. Wel, daai droom het vir seker waar geword, ek is tevrede en gelukkig.
Elke kultivar het sy eie bekoring, dis vir my moeilik om een spesifieke een te kies. Ek kan wel sê dat ’n viognier my nie opgewonde maak nie.
Die oomblik toe ek my eerste eie Bemind wyn oopmaak, saam met my bemindes. Verseker samesyn.
Om uniek te bly in ’n omgewing waar daar meer as 560 wynkelders is en om getrou aan jouself te bly terwyl die verbruiker eintlik die septer swaai.
Wat was sover jou grootste uitdaging as wynmaker?
Om ’n wynproe aan te bied voor 300 gaste – daardie praat in die openbaar.
Dat ek deur alles my droom om my eie kelder te besit, kon bewaarheid en Bemind Wyne myne is.
LEES OOK: Wynmaker: Jacques Cilliers
Elke oesjaar is anders en bring struikelblokke, as elke oes suksesvol afgeloop het, voel ek trots.
Effense branderige garnale met Bemind shiraz en donker sjokolademousse saam met Bemind cinsaut. Daai twee pasmaats het al vele eetgeleenthede in ’n fantastiese ervaring verander.
Hulle eksperimenteer meer en gaan soek vir daai iets anders en besonders. As jy die geleentheid kry om minder bekende produsente se wyne te proe, gryp dit aan.
Die gistingsproses en hoe gevoelig dit vir veranderlikes is. ´n Mens moet dit met ’n valkoog dophou.
Probeer iets wat jy nie ken nie; jy gaan dit miskien nooit weer kan proe nie. Koop iets waarvoor jy op daardie stadium lus is en vergeet van die persepsies rondom kultivars – elke wyn het sy eie styl.
“Oooooo, van hierdie een hou ek baie!!”
Wie is jou wynmaakhelde?
Enige Argentynse wynmaker wat ’n fantastiese malbec maak.
Watter kultivar dink jy gaan in die toekoms vir Suid-Afrika die meeste roem bring?
Karen Zoid, sy mag maar sing, daar is geen ander sanger soos sy nie en dan is sy trots Suid-Afrikaans. Ek sal graag wil hê sy moet ’n lied in my kelder sing!
Vir seker my man, dis asof ek en hy dieselfde brein deel en taal praat. Hy is net so passievol oor my wyn.